Административно деление на Литва
Територията на Литва е разделена на 10 окръга (на литовски: apskritis). Окръзите са разделени на 43 районни общини (rajono savivaldybė), 7 градски общини (miesto savivaldybė) и 10 общини (savivaldybė). Те от своя страна се делят на 546 енории (seniūnija).

Градските общини (Алитус, Вилнюс, Каунас, Клайпеда, Паланга, Паневежис и Шауляй) обхващат територията на 1 град, а в някои случаи и на крайградски територии. Общо в Литва има 103 града.

Така 1 окръг може да включва различни административни единици. Например Вилнюски окръг обхваща градската община Вилнюс, Електренайска община, както и Вилнюска, Тракайска, Укмергска, Шалчининкайска, Швенчьониска и Ширвинтоска районни общини. На свой ред Вилнюската районна община е разделена на 22 енории, като включва в себе си град Неменчине, градчетата Бездонис, Майшаголу, Мицкунай, Шумскас и няколко села.

Всеки окръг е управляван от окръжен управител, назначаван от правителството на Литовската република. Неговата основна задача е да гарантира съблюдаването на Конституцията и законите на Литва на територията на окръга.

Източници